[pic] | COMISIA COMUNITĂŢILOR EUROPENE |

Bruxelles, 17.7.2008

COM(2008) 487 final

2006/0129 (COD)

AVIZUL COMISIEI în conformitate cu articolul 251 alineatul (2) al treilea paragraf litera (c) din Tratatul CE, privind cea de-a doua lectură a Parlamentului European în vederea adoptării unei propuneri de

DIRECTIVĂ A PARLAMENTULUI EUROPEAN ȘI A CONSILIULUI de stabilire a standardelor de calitate a mediului în domeniul apei și de modificare a Directivelor 82/176/CEE, 83/513/CEE, 84/156/CEE, 84/491/CEE, 86/280/CEE și 2000/60/CE

DE MODIFICARE A PROPUNERII COMISIEI în conformitate cu articolul 250 alineatul (2) din Tratatul CE

2006/0129 (COD)

AVIZUL COMISIEI în conformitate cu articolul 251 alineatul (2) al treilea paragraf litera (c) din Tratatul CE, privind cea de-a doua lectură a Parlamentului European în vederea adoptării unei propuneri de

DIRECTIVĂ A PARLAMENTULUI EUROPEAN ȘI A CONSILIULUI de stabilire a standardelor de calitate a mediului în domeniul apei și de modificare a Directivelor 82/176/CEE, 83/513/CEE, 84/156/CEE, 84/491/CEE, 86/280/CEE și 2000/60/CE

(Text cu relevanță pentru SEE)

1. CONTEXT

Procedură

La 17 iunie 2006, Comisia a prezentat Parlamentului European și a Consiliului o propunere de directivă de stabilire a standardelor de calitate a mediului în domeniul apei, în vederea adoptării prin procedura de codecizie prevăzută la articolul 251 din Tratatul CE.

Comitetul Economic și Social European și-a dat avizul la 15 februarie 2007.

Parlamentul European a adoptat o poziție în prima lectură la 22 mai 2007.

Consiliul a adoptat poziția comună la 20 decembrie 2007.

Parlamentul European a adoptat o poziție în a doua lectură la 17 iunie 2008.

2. Obiectul propunerii Comisiei

Propunerea Comisiei de directivă de stabilire a standardelor de calitate a mediului în domeniul apei („Directiva privind substanțele prioritare”) este „directiva – fiică” a Directivei-cadru privind apa – DCA (2000/60/CE[1]). Prezenta propunere are drept scop:

- stabilirea unor standarde de calitate a mediului pentru 33 de substanțe prioritare și de substanțe periculoase prioritare [în temeiul articolului 16 alineatul (7) din DCA];

- abrogarea a 5 directive mai vechi [ca urmare a revizurii prevăzute la articolul 16 alineatul (10) din DCA] și

- revizuirea listei de substanțe periculoase prioritare (în temeiul Deciziei 2455/2001/CE a Parlamentului European și a Consiliului[2]).

3. Observa ţIILE COMISIEI

3.1 Generalită ți

În cadrul sesiunii plenare din 17 iunie 2008, Parlamentul European a adoptat un pachet de compromis cuprinzând 18 amendamente (numerotate de la 41 la 58), de comun acord cu Consiliul, în vederea ajungerii la un acord în a doua lectură.

Aceste amendamente vizează, în special, următoarele aspecte:

- Introducerea unor obligații de raportare suplimentare cu privire la măsurile luate în vederea reducerii suprafeței zonelor de amestec;

- Includerea sedimentelor și a biotei în inventarele emisiilor, evacuărilor și pierderilor;

- Elaborarea, prin procedura de comitologie, a unor orientări tehnice pentru zonele de amestec și pentru inventare;

- Un articol referitor la raportare și revizuire;

- Un articol referitor la revizuirea ulterioară a anexei X din DCA;

- Modificarea unui număr de considerente.

Comisia acceptă toate amendamentele în cauză, deoarece acestea sunt în conformitate cu scopul și caracteristicile generale ale propunerii.

3.2 Propunere modificată

În temeiul articolului 250 alineatul (2) din Tratatul CE, Comisia își modifică propunerea în conformitate cu cele menționate anterior.

[1] JO L 327, 22.12.2000, p. 1–73

[2] JO L 331, 15.12.2001, p. 1–5